
Esselamu alejkum. Možete li mi reći koliko su tačni ovi hadisi:  

1.) Prenosi Muslim od Enesa , radiallahu anhu, da je Poslaniku, sallallahu alejhi ve sellem, došao Džibril u vrijeme dok se igrao sa djecom (dok je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, bio dječak). Onda ga je uzeo, spustio na tle i rasjekao mu grudi sve do srca i izvadio ugrušak i rekao: ,,U ovome je ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** mogao da ti naudi” – zatim ga spustio.A djeca su vikala: ,,Muhamed je ubijen.”  

2.) Zatim jedan ***[hadis](https://pitajucene.com/search/Hadis/questions/ "Pretraži pitanja o hadisima")*** kaže(ne mogu se tačno sjetiti ko ga je prenio ali se sječam ovog dijela) ,,Onaj ko kaže da je Muhammed mrtav, vara se, on je živ i odsjeći će noge i ruke svakom ko je to mislio.  

Sve ovo sam našao u knjizi ,,Zapečaćeni džennetski napitak” od Safijurarahman el-Mubarekfuri.


* 
* 
* 
* 
* 
* 
* 

 
SIRA ALLAHOVOG POSLANIKA , sallallahu alejhi ve selleme.

Alejkumusselam. Prvi ***[hadis](https://pitajucene.com/search/Hadis/questions/ "Pretraži pitanja o hadisima")*** prenosi Enes, radijallahu anhu, u njemu je došlo da je se Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, igrao sa dječacima (kada je bio dječak i boravio kod plemena Benu S’ad), pa je neko (Džibril alejhisselam) došao i uzeo ga, otvorio mu stomak, izvadio iz njega ugrušak te ga bacio, a zatim rekao: “Ovo je udio šejtana kod tebe”. Nakon toga okupao ga je u zlatnoj posudi Zemzem vodom a zatim mu sastavio stomak. A dječaci su došli njegovoj dojilji govoreći: Muhammed je ubijen, Muhammed je ubijen, pa je ona dočekala Allahovog Poslanika, sallallahu alejhi ve sellem, a njegova se boja već promijenila”. Kaže Enes, radijallahu anhu: “Vidjeli smo trag šivenja na njegovim prsima”. Ovaj hadis je mutefekun alejhi, tj. bilježe ga Buharija i Muslim koji predstavljaju po idžmau učenjaka najispravnije knjige poslije Kur’ana, što znači da nema sumnje da je vjerodostojan i da se to što je spomenuto u hadisu zaista desilo. Ovaj događaj predstavlja mu’džizu, tj. nadnaravnu pojavu, koju svaki musliman treba prihvatiti baš onako kako je prenešeno i u tome ne bi trebalo da bude nešto čudno i neobično, jer smo mi povjerovali našem Poslaniku, sallallahu alejhi ve sellem, mnogo veće i krupnije stvari. Ve billahi tevfik.


Na pitanje odgovorio: dr. Zijad Ljakic  

Preuzeto sa stranice: <http://www.n-um.com>


